Spar verwag laer wins, maar nie net oor Covid-19 | Netwerk24
Spar verwag laer wins, maar nie net oor Covid-19
Deur Nellie Brand-Jonker 15 Mei 2020 12:21
Die Spar-groep verwag sy wins per aandeel kan tussen 20% en 30% laer wees in die halfjaar tot einde Maart.
Spar se verkryging in Pole ly ’n verlies.
Dis vir ’n tyd grootliks voordat die staat van inperking ingeskop het, en weerspieël grootliks die impak op sy resultate weens ’n onderneming wat hy in Pole gekoop het wat ’n verlies gely het.
Spar se inkomste het in die halfjaar met 10% gestyg.
Die verlies van die Poolse onderneming Piotr i Pawel is verwag omdat die maatskappy herstruktureer word en sy bedrywighede herorganiseer word.
Die proses het egter langer geneem omdat hofverrigtinge in die land opgeskort is weens die Covid-19-pandemie. Dit het die hervatting van normale handel in Pole vertraag en het ’n negatiewe impak op bedrywighede gehad.
Spar se wesensverdienste per aandeel gaan na verwagting tussen 17% en 27% laer wees in die halfjaar.
Spar sê uitgesluit die impak van die Poolse onderneming op sy resultate het die maatskappy sterk resultate getoon.
Meer oor: Spar | Kos | Kleinhandel | Kruideniersware
Alles aanlyn nou toegelaat behalwe sigarette, drank
Goeie boekjaar vir Sorbet, maar nou géén ‘mani-pedi’s’
Winkels vir dié oefenklere maak toe
Winkels, fabrieke verwelkom omstrede klerelys